text: Kornet brændte i Haderslev
  16 august 2010 kl. 09.11
  En 1000 m2 stor lade fyldt med 14 tons korn brændte i morges hos DLA Andel i Haderslev.
  Sydøstjyllands Politi oplyser her til formiddag, at en kæmpe lade i Haderslev er ved at blive slukket, efter der gik ild i kornet.
  Laden, der ligger på Skovbyvej, er fyldt med 14 tons tørrede rapsfrø, og det var det, der var skyld i, at det meste af laden gik i brand. Det brændende korn blev på et transportbånd ført op til tagryggen, der derefter blev antændt.
  Faren er dog ikke ovre endnu.
  - Der er stadig brandmænd til stede i laden, da så meget korn tager lang tid at slukke, siger den vagthavende hos Syd- og Sønderjyllands Politi.
  Politiet skal efter slukningen i gang med at finde ud af, hvorfor branden kunne opstå.
  